சித்தி அஸ்மா முகமட் அலி

துன் **சித்தி அஸ்மா முகமட் அலி** (*Tun Dr. Siti Hasmah binti Haji Mohamad Ali*; சாவி: سيتي حسمه بنت محمد علي; சீனம்: 茜蒂哈斯玛; பிறப்பு: 12 சூலை 1926) என்பவர் மலேசியாவின் 4-ஆவது; 7-ஆவது பிரதமர் மகாதீர் முகமது அவர்களின் மனைவி; மற்றும் மலேசிய பல்லூடக பல்கலைக்கழகத்தின் வேந்தரும் ஆவார்.

இவர் சூலை 1981 முதல் அக்டோபர் 2003 வரையிலும்; மே 2018 முதல் மார்ச் 2020 வரையிலும்; ஏறக்குறைய 24 ஆண்டுகள் மலேசியப் பிரதமரின் மனைவியாக உள்ளார். இவர் மலேசியப் பிரதமரின் மனைவியாக வாழ்பவர்களில் மிகவும் வயதானவராகவும் அறியப்படுகிறார். தற்போது இவரின் வயது 99.

## தொடக்க கால வாழ்க்கை
சித்தி அஸ்மா 1926-ஆம் ஆண்டு சூலை 12-ஆம் தேதி சிலாங்கூர், கிள்ளான் நகர்ப்பகுதியில் பிறந்தார். அவர் நெகிரி செம்பிலானைச் சேர்ந்த மினாங்கபாவ் வம்சாவளியைச் சேர்ந்தவர்.

அவர் கோலாலம்பூர் செயின்ட் மேரி பள்ளியில் தம் உயர்நிலைக் கல்வியைப் பெற்றார். பின்னர் சிங்கப்பூரில் உள்ள மலாயா பல்கலைக்கழகத்தில் தம் எம்பிபிஎஸ் பட்டத்தைப் பெற்றார்.

### சிங்கப்பூர் கிங் எட்வர்ட் VII மருத்துவக் கல்லூரி
இரண்டாம் உலகப் போருக்குப் பிறகு சிங்கப்பூரில் உள்ள கிங் எட்வர்ட் VII மருத்துவக் கல்லூரியில் (தற்போது யோங் லூ லின் மருத்துவப் பள்ளி) மருத்துவப் படிப்பிற்குச் சேர்ந்த முதல் மலாய்ப் பெண்களில் துன் சித்தி அஸ்மா முகமட் அலியும் ஒருவர் ஆவார்.
thumb|180px|சித்தி அசுமா மற்றும் மகாதீரின் இளம்வயது  புகைப்படம்

1955-இல் அவர் அப்போது சிங்கப்பூரில் இருந்த மலாயா பல்கலைக்கழக மருத்துவக் கல்லூரியில் மருத்துவப் பட்டம் பெற்றார். பின்னர் அரசு சுகாதாரப் பணியில் சேர்ந்தார். அப்போதைய மலாயாவின் முதல் மலாய்ப் பெண் மருத்துவர்களில் இவரும் ஒருவர் ஆகும்.

### மிச்சிகன் பல்கலைக்கழகம்
அடுத்த 1956-ஆம் ஆண்டு ஆகத்து மாதம் அவர் மகாதீர் முகமதுவை மணந்தார். இவர்களுக்கு மரினா மகாதீர், மிர்சான், மெலிண்டா, மொக்சானி மகாதீர், முக்ரிஸ் மகாதீர், மைசுரா மற்றும் மசார் என ஏழு பிள்ளைகள் உள்ளனர்.

1966-ஆம் ஆண்டில், மிச்சிகன் பல்கலைக்கழகத்தின் பொது சுகாதாரப் பள்ளியில் பொது சுகாதார உயர்க்லவியைப் பெற்றார்.

### கெடா மாநிலத்தின் தாய் மகவு சுகாதார அதிகாரி
பத்து ஆண்டுகளுக்குப் பிறகு, தாய் மற்றும் குழந்தைகள் நலத் துறையில் மருத்துவ அதிகாரியாக நியமிக்கப்பட்ட முதல் பெண்மணி ஆனார். மேலும் 1974-ஆம் ஆண்டில், மலேசியாவின் கெடா மாநிலத்தின் தாய் மற்றும் மகவு சுகாதார அதிகாரியாக நியமிக்கப்பட்ட முதல் பெண்மணியும் ஆவார். இவர் குடும்ப மருத்துவம் மற்றும் மலேசியாவில் கர்ப்பம் மற்றும் குழந்தை பிறப்புடன் தொடர்புடைய சமூக பொருளாதார காரணிகள் பற்றிய பல கட்டுரைகளின் ஆசிரியரும் ஆவார்.

சித்தி அஸ்மா ஒரு பூனைப் பிரியர் மற்றும் இசை ஆர்வலர்.

## சமூக பங்களிப்புகள்
thumb|right|280px|1950-களில் மகாதீர்; சித்தி அஸ்மா
thumb|right|240px|1960-களில் சித்தி அசுமாவின் குடும்பப்படம்
பெண்களின் உடல்நலம், குடும்பக் கட்டுப்பாடு, போதைப்பொருள் முறைகேடுகள்; மற்றும் முதியவர்களுக்கான கல்வியறிவு ஆகியவற்றிற்காக அயராது பரப்புரைகள் செய்ய பிரதமரின் மனைவி என்ற பதவியைப் பயன்படுத்தினார். பல்வேறு பதவிகளிலும் பணியாற்றி உள்ளார்.

பக்தி எனும் அமைச்சர்கள் மற்றும் துணை அமைச்சர்களின் மனைவிகளின் நலன்புரி சங்கத்தின் தலைவராக சித்தி அசுமா முகமட் அலி சேவை செய்துள்ளார். போதைப்பொருள் துர்ப்பயன்பாட்டின் ஆபத்துகள் குறித்து இளைஞர்களுக்கு கருத்துரை வழங்கும் முயற்சிகளில் தீவிரமாக இருந்தார்.

### வியன்னா மாநாட்டில் மலேசியப் பிரதிநிதி
thumb|right|280px|1950-களில் மகாதீர்; சித்தி அஸ்மா
1985-ஆம் ஆண்டில், ஐக்கிய அமெரிக்காவின் முதல் பெண்மணி நான்சி ரேகனின் அழைப்பின் பேரில், வாசிங்டன் மாநகரில் நடந்த போதைப்பொருள் முறைகேடுகள் குறித்த முதல் பெண்மணிகள் மாநாட்டில் கலந்து கொண்டார். 1987-ஆம் ஆண்டு வியன்னாவில் நடந்த போதைப்பொருள் விழிப்புணர்வு மற்றும் சட்டவிரோத கடத்தல் தொடர்பான பன்னாட்டு மாநாட்டிலும் மலேசியாவைப் பிரதிநிதித்தார்.

சித்தி அஸ்மா முகமட் அலி, பன்னாட்டு அளவில் கிராமப்புற பெண்களுக்கான பொதுநலன்களை ஊக்குவிப்பதிலும் தீவிரமாக இருந்தார். பல பன்னாட்டு மாநாடுகளில் மலேசியப் பெண்களைப் பிரதிநிதித்துள்ளார்.

## விருதுகள் அங்கீகாரங்கள்

அவரது வாழ்நாள் முழுவதும் பொது சேவைகளில் தீவிரம் காட்டியுள்ளார். அவரின் தன்னார்வப் பணிகள் மற்றும் பொது நலப் பண்புகள், பெண்களுக்கான கல்வியறிவு விழிப்புணர்வு மற்றும் போதைப்பொருள் முறைகேடு போன்ற செயல்பாடுகளில் அவரின் அயராத சேவைகளுக்காக, சித்தி அஸ்மா முகமட் அலி பல விருதுகளைப் பெற்றுள்ளார்.

* 1988 - பொது சுகாதாரத்திற்கான ஆசியா பசிபிக் கூட்டமைப்பு; கசுவே மெக்லாரன் விருது
* 1991 - மலேசிய தேசிய பல்கலைக்கழகம்; மருத்துவ அறிவியல் துறை; கௌரவ டாக்டர் பட்டம்
* 1992 - அயர்லாந்து அரச மருத்துவக் கல்லூரி; பொது சுகாதாரத் துறை; கெளரவ டாக்டர் பட்டம்
* 1994 - இந்தியானா பல்கலைக்கழகம், புளூமிங்டன்; மனிதநேய கௌரவ டாக்டர் பட்டம்
* 1994 - கனடா கொலம்பியா விக்டோரியா பல்கலைக்கழகம்; கௌரவ டாக்டர் பட்டம்
* 20 சூன் 1997 - மலேசிய பல்லூடக பல்கலைக்கழகம்; வேந்தர் பதவி; புரவலர் பதவி
* 2018 - பெர்டானா பல்கலைக்கழகம்; பெண்கள் சமூக மேம்பாட்டிற்கான கெளரவ டாக்டர் பட்டம்
* 18 டிசம்பர் 2020 - நோனா பெண்கள் பத்திரிகை; 2020 நோனா சிறந்த மகளிர் விருது

## விருதுகள்
### மலேசிய விருதுகள்
* :
**  -  உயரிய நம்பிக்கை மகுட விருது (**SSM**) – **Tun** (2003)
**  - அரச நம்பிக்கை விருது (**KMN**) (1975)
*  :
**  -  கெடா அரச விசுவாச விருது (**SSDK**) – **Dato' Seri** (1983)
**  -  கெடா முடியரசு விருது (**SMK**) (1971)
**  கெடா மாநிலத்தின் சிறப்புமிக்க சேவைப் பதக்கம் (**PCK**)
*  :
**  -  Order of the Defender of State (**DUPN**) – **Dato' Seri Utama** (2003)
*  :
**  -  Order of Kinabalu (**SPDK**) – **Datuk Seri Panglima** (1994)
*  :
**  -  Premier and Exalted Order of Malacca (**DUNM**) – **Datuk Seri Utama** (2003)
*  :
**  -  Order of the Crown of Selangor (**SPMS**) – **Datin Paduka Seri** (1994, *திருப்பி ஒப்படைப்பு 2017*)
**  - Order of the Crown of Selangor (**DPMS**) – **Datin Paduka** (1983, *திருப்பி ஒப்படைப்பு 2017*)
*  :
**  - Order of the Star of Hornbill Sarawak (**DA**) – **Datuk Amar** (1995)

## வெளியீடுகள்
* *My Name is Hasmah*. Karangkraf Group, 2016.

## மேலும் காண்க
* மலேசிய பிரதமரின் மனைவி
* மகாதீர் முகமது

## மேற்கோள்கள்

## வெளி இணைப்புகள்

* அதிகாரபூர்வ வலைத்தளம்

பகுப்பு:1926 பிறப்புகள்
பகுப்பு:வாழும் மக்கள்
பகுப்பு:மலேசிய முசுலிம்கள்
பகுப்பு:மலேசியப் பெண்கள் ‎
பகுப்பு:மலேசியப் பிரதமர்களின் மனைவிகள்